<classify> Pia alisema kuwa baadhi ya wachezaji wake nyota ambao ni wazuri kupiga penalti, walikwepa jukumu hilo na kuwaacha wenzao.Yanga licha ya kuwa mbele kwa bao 1-0 lililofungwa na Amis Tambwe hadi kipindi cha kwanza kinamalizika, ilitolewa kwa penalti 4-3 baada ya timu ya Mamlaka ya Mapato ya Uganda URA kusawazisha na kuufanya mchezo huo kumalizika kwa sare ya 1-1 katika dakika 90 za mchezo huo.Kwa matokeo hayo, URA sasa itacheza na Mtibwa Sugar katika mchezo wa fainali ya Kombe la Mapinduzi kwenye uwanja huo kesho, ambapo mgeni rasmi atakuwa Rais wa Zanzibar Dk Ali Mohamed Shein.Mtibwa Sugar ilifuzu kucheza fainali baada ya kuifunga Simba bao 1-0 katika mchezo wa nusu fainali ya kwanza iliyofanyika mapema juzi kwenye uwanja huohuo.Akizungumza mara baada ya kumalizika kwa mchezo huo, Pluijm alisema kuwa pamoja na kosa hilo huku washambuliaji wake wakishindwa kufunga licha ya kupata nafasi nyingi za wazi.Walinzi walifanya makosa ambayo wapinzani wetu waliyatumia, lakini pia washambuliaji wetu walikosa nafasi nyingi za wazi ambazo walizipata na kushindwa kuzitumia vizuri, alisema.Hatahivyo, aliwalaumu wachezaji wake ambao ni wazuri kwa kupiga penalti kwa kugoma kupiga penalti, ambapo aliita kitendo hicho kuwa ni kukwepa majukumu yao.Alisema kuwa mchezo huo ulikuwa mgumu kiasi cha kila upande kucheza kwa tahadhari kubwa ili kuweza kuibuka na ushindi uwanjani hapo.Katika penalti tano, Yanga ilipata tatu huku ikikosa mbili na wenzao wa URA walipata nne na kukosa moja tu.Wachezaji waliopata penalti ni Kelvin Yondani, Simon Msuva na kipa Deogratius Munis huku waliokosa ni Geofrey Mwashuya na Malimi Busungu.Kwa upande wa URA waliopata ni Jimmy Kulaba, Deo Otieno na Brian Mbwete huku aliyekosa ni Sam Sekito.  <topic>: michezo 